Lühike koolikohustus
Eesti koolikohustus algab hiljem ja kestab lühemalt kui paljudes teistes Euroopa Liidu riikides. Eesti laps peab kooli minema seitsmeaastaselt, enamikus teistes riikides kuueselt.
Seitsmeaastaselt minnakse kooli veel vaid Lätis, Leedus, Soomes, Rootsis ja Bulgaarias. Eestis kestab koolikohustus üheksa aastat, paljudes teistes riikides aga rohkem – näiteks Taanis, Norras, Iirimaal, Hispaanias, Prantsusmaal kümme, Lätis, Ungaris, Rumeenias üksteist, Portugalis ja Luksemburgis koguni kaksteist aastat.
Vähem koolipäevi
Eestis on 175 koolipäeva aastas nii alg- kui ka põhikoolis, OECD keskmine on aga vastavalt 185 ja 183 päeva.
Pikk suvevaheaeg
Eestis on üks pikemaid suvevaheaegu (12–13 nädalat), paljudes teistes riikides on see lühem (kuni 10 nädalat).
Väiksemad klassid kui mujal
Eestis on klassides vähem õpilasi kui mujal: algkooliklassides keskmiselt 17 ja põhikoolis 15 õpilast, OECD keskmine on vastavalt 21 ja 24.
Keskmise klassi suurus saadi õpilaste arvu jagamisel klasside arvuga.